Diari Oficial de la Generalitat Valenciana


Sumari del DOGV 4826, del 24-08-2004 (2004/8665)

Informació pública de la modificació del projecte d'urbanització de la unitat d'execució número 5.2 a Montesano.
----------------------------------------------------------------------------------------------------------------

### Dades del document

Número de DOGV
:   4826

Data del DOGV
:   24-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8665


Organisme emissor
:   Ajuntament de San Antonio de Benagéber

Tipus de document
:   Anunci

Informació pública de la modificació del projecte d'urbanització de la unitat d'execució número 5.2 a Montesano. [2004/F8665]
  
L'aprovació definitiva del Pla General d'Ordenació Urbana (PGOU) de San Antonio de Benagéber es va publicar en el Butlletí Oficial de la Província de València número 16, de l'any 2001, de data 19 de gener del mateix any.
  
En l'expedient 149/01/OBR, de proposta de programació del sòl urbà mitjançant la redelimitació de la unitat d'execució número 5, denominada unitat d'execució número 5.2 d'este terme municipal, nucli de Montesano, del PGOU d'esta localitat, el Ple d'este ajuntament, en la sessió de data 13 de setembre de 2002, va adoptar entre altres l'acord d'aprovar íntegrament la proposta de programació presentada per Inseval, SL, així com aprovar la gestió indirecta del programa i adjudicar el programa d'actuació integrada a l'alternativa tècnica i proposició juridicoeconòmica presentada per la mercantil esmentada.
  
L'urbanitzador ha presentat un document modificatiu del projecte d'urbanització, i atés el que s'establix en l'article 53, en relació amb el 45 i 46, de la Llei 6/1994, de 15 de novembre, Reguladora de l'Activitat Urbanística de la Comunitat Valenciana, així com l'article 21.1.j) de la Llei 7/1985, Reguladora de les Bases de Règim Local, correspon sotmetre a informació pública l'annex modificatiu al projecte d'urbanització indicat, pel termini de 20 dies hàbils, comptats a partir del dia següent a la publicació del corresponent anunci en el Diari Oficial de la Generalitat Valenciana.
  
Els servicis tècnics han emés el corresponent informe, en què es proposa l'adopció d'una resolució que suspenga el còmput de terminis d'execució de l'obra urbanitzadora, d'acord amb l'estipulació tercera del conveni urbanístic per al desenvolupament del programa. Esta suspensió queda igualment emparada per l'article 104 de la Llei 30/1992, de Règim Jurídic de les Administracions Públiques i del Procediment Administratiu Comú, per la qual cosa és procedent suspendre l'execució de l'acte administratiu pel qual es va aprovar un termini màxim d'execució de les obres de dos anys, des que esta aprovació siga ferma en via administrativa.
  
Per tot això, esta Alcaldia, en virtut de les facultats conferides per l'article 21.1.j) de la Llei 7/1985 i l'article 41.2 del Reial Decret 2.568/1986, de 28 de novembre, pel qual s'aprova el Reglament d'Organització, Funcionament i Règim Jurídic de les Entitats Locals, ha emés el Decret número 18/2004, de 9 de juliol, pel qual s'ha resolt el següent:
  
1r. Sotmetre a informació pública la documentació modificativa del projecte d'urbanització indicat, per un termini de 20 dies hàbils, comptats a partir del dia següent a la publicació del corresponent anunci en el Diari Oficial de la Generalitat Valenciana. La referida documentació es podrà consultar a les oficines municipals (Oficina Tècnica), i es podran presentar durant el termini indicat les al·legacions que s'estimen convenients.
  
2n. Suspendre el còmput de terminis d'execució de l'obra urbanitzadora corresponent a la unitat d'execució número 5.2 d'este terme municipal, nucli de Montesano, del Pla General d'Ordenació Urbana de San Antonio de Benagéber, fins que siga resolt el tràmit administratiu relatiu a la modificació del corresponent projecte d'urbanització, que ha sigut presentada per l'agent urbanitzador.
  
3r. Es preveu la possibilitat dels supòsits regulats en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú (modificada per la Llei 4/1999), i perquè valga de notificació, s'exposarà la relació de la totalitat de titulars i domicilis, prèviament, al tauler d'edictes de l'ajuntament, als efectes pertinents.